
De pommerſche Landwehrmann mit fiene Marſchorrer. 


Wat is bi Criſchon denn för'n Larm? 
Wat weent de Fru doa un de Kinner? 
Criſchon hett Orrer, Gott erbarm! 

Sien Fru is krank; wat is woll ſchlimmer. 


„Wem nimmt ſich Fru un Kinner an,“ 
Dat ſteiht up ſien Geſicht geſchreben, 
Wenn uck keen Woort he reden kann, 
Wiel he de Orrer eben kreegen. 


He ballt blot grimmig ſiene Fuſt, 
Am lewſten mücht he gliek drin ſchloagen 
Un de Franzoſen ehre Luſt 
Tum Kriegſpäl'n ut den Kop rut joagen. 


Nehmt Ju in Acht, Franzoſenpack! 
De Düwel ward Ju dat wol danken, 
Dat rein ut bloten Schoawernack 
Ji fangen an mit uns to zanken. 


Man to, uns is dörchut nich bang', 
Wi Pommern ſchloagen good noch immer, 
Dat Schlimmſte is man, dat ſo lang' 

In Angſt mot leben Fru un Rinner. 


Doch helpt dat nich, dat grote Mul, 


Wat de Franzos ſtets upgereten, 


Dat möt wi (nu man blot nich ful), 
Dat möt wi ſtoppen em en Beten. 


r 


Wat Driver hier! De brut id nich, 
Ohn' Orrer wär' if angetreden; 

Wenn de Franzos ſien Schläg' moal kriggt, 
Wär ick gewiß to Hus nich bleben. 


Wes ſtill, Marriek! Doa helpt niſcht to, 
Frankreich möt erſt gebändigt waren, 
Sünſt war'n wi doch mien Doag nich froh, 
Napoljon hölt uns rein tum Naren. 


Uns König hett Geduld noog hat, 
Um to erhollen uns den Freeden, 
Nu hett he dat kung'neeren fatt, 
Nu will'n wi moal ens anners reden. 


Nu will'n wi de Franzoſen moal 
En Beten ehre Jack utkloppen, 
Dat is wahrhaftig en Skandoal, 
Dat wi ſo lang' uns leten foppen. 


Man friſch drup los, ſo fix as't geht, 
Nich lang' gefackelt un gewunnert, 
Un wo uns de Franzos blot ſteht, 
Doa mit den Kolben mang gedunnert. 


Drup! Jungens drup! Franzoſen ran 
Ji ſöll'n de Pommern kennen lehren, 
Wenn dat man blot up uns kümmt an, 
Dann ſöll'n Ji Schoh un Strümp verleren. 


Von jugen twatſchen Owermoth 
Sall Strunk un Steel nich öwrig blieben, 
De Hundsdoagshitt is ju nich good, 
De will'n wi ju tum Kopp rut drieben. 


Nu Mutter gif mi Diene Hand, 
Uns Herrgott ward uns woll behöden. 
„Mit Gott för König un Vaterland!“ 
So is uns Spruch, dat will'n wi beden. 


al. 


Un doamit goah’n wi drup un dran, 
Gern will’n wi Blot un Leben geben. 
Hoch! Dütſchland hoch! Franzos kumm ran, 
Hurrah! Uns König de ſall leben! 
Am 19. Juli 1870 


Criſchon hett ſchreben. 


Mien lew Marriek! 
Dit to erleben, 
Dat har'ck nich dacht — hett Criſchon ſchreben — 
Ne dit is würklich to gelungen, 
Se hebb'n Napoljong afgefungen; 
Un ick was nich moal doa mit bi, 
Dat is to dull, dat argert mi! 


Ne! ſo wat möt mi uck paſſeeren, 
Wi möten hier bi Metz kampeeren 
Un denken em hier recht to foaten, 
Stt Bett De fid) all griepen loaten, 
Noch to mit achtzig Duſend Mann, 
Is dat Couroſch? is dat Elan? 


Un denn will he as Kriegsheld gellen 
Un will uns noch dumm Tüch vertellen, 
As har he gern ſich ſcheeten loaten — 
Un Kugel haven blot nich droapen — 
He hett ſien Schnut, ſo dücht mi dat, 
Woll joarnich erſt in't Füer hat. 


So veel ſteiht feſt, har ick em kregen, 
Denn har dat doch woll Schacht würd geben; 
Ick har dat nich künnt öwerkommen, 

Ick har em mi erſt förgenommen; 
Har ick em in de Finger hatt, 
Denn wär ſien Fell nich mehr fo glatt. 


Na ſchoadt nd nich, wat helpt dat reden, : 

Ick bin am En’ ud jo tofreden; D. 

Mi dücht, he hett genog to büßen, | 

J Em quält fien egenes Gewiſſen, | 
| Doch bat kümmt woll nod) erſt drup an, 

Ob he Gewiſſen hebben kann. | | 

| 


Denn wo is bat Gewiſſen bleben, 
As midden in den deepſten Freden 
De Kerls uns öwerrumpeln ſullen y 
Un, uns den Rhein wegitehlen wullen. “i 
Wenn Dütſchland nid) jo faſt har ftoabn, 
Denn wär uns dat doch ſchlecht man goahn. 


De Turcos ſinn as wilde Tiger, 
Harn wi de hatt bi uns as Sieger, 
Denn har ick nich noah hen mücht ſehen, 
Wat all' för Jammer wär geſchehen; 
Uns Herrgott is mit uns tum Glück, 
Nu ängſt Di man nich mehr, Marriek. " 


Recht ſchlimm kann dat nu nich mehr koamen 
i Wi hebb'n to veel gefangen noamen, 
Un joa to veel finn dod geſchoaten, 
Ach Gott, wat is för Bloot gefloaten ; 
Den Jammer ſich recht antoſehn, 
Doato gehört en Herz von Steen. 


Du warſt woll ut de Zeitung weten, 
Wo wi uns mit dat Pack rümſcheten, 
Un dat wi in den düllſten Regen 
Nachts up den Acker rümmer legen, 

Un dat wi denn ſo pudelnatt 
Nich moal recht wat to eten hatt. 


Doch will ick mi nich drüm bekloagen, 
Son Keerls as wi kön'n dat verdroagen, 
Ick bin man froh, mien lewes Leben, 


U . Be ee S 


—— 


Dat Diene Krankheit ſich hett geben, 
Un dat to pes be Waiten rin, 


Un bat be 


Mien Gruß un Dank an Grijdon Bulten, 
Dat he Di bi den Waiten Dulpen; 
He ſall uck man bi't Nudeln helpen, 
Ick war' em noahſten dat entgelten; 
9 heet dat „rewanſcher'n“, 
aß up, ick war' Franzöſch noch ler'n. 


Na nu mit id Di doch noch ſchrieben, 
Dat wi bi Metz nich länger blieben; 
Wi hebben hüt all Orrer kregen, 
Un pg finn wi unnerwegen; 


ung'ns geſund ud finn. 


Dat geiht nu up Paris drup los, 
Nu denk Di bijjen Jubel bloß. 


Wenn Unſ' man von Paris wat hören, 
Denn ſinn ſe kum noch to regeeren, 
Denn müchten ſe Galopp hen lopen 
Un de Franzoſen acm to hopen; 
Wenn nod) 0 veel Franzoſen ſtoahn, 
Mit Hurrah ward drup los gegoahn. 


Na nu, mien lewe Fru un Kinner, 
Nu blieft mi man geſund hübſch immer, 
Grüßt Fründſchaft ud, un man bald ſchrieben — 
Ick denk ſo lang' nich mehr to blieben; 
So Gott will bin ick bald bi Ju, 
Na nu Adjüs mien [eme Fru. 
Am 12. September 1870. 


Criſchon is bleſſeert. 


Mien lew Marriek! 
Dit hett ſien Weſen; 
Mit't linker Poot ſchrift ſich dat ſchlecht. 
Wenn Du nu dit man blot kannſt leſen 
Ick krieg dat kum alleen torecht. 


Mit de verdammten Schaſtepoten 
Hett nu doch richtig ſo'n Franzos 
Mi in den rechten Arm rin ſchoaten; 
Tum Glück is dat een Schrammſchuß bloß. 


Ick heww em öwerſt bat bejulten. — 
So'n pommerſch Tachtel in't Geſicht 
Kreeg he von mi, as Criſchon Bulten 
Dunn von ſien ſchwarten Hingſt hett kriggt. 


Uns Leut'nant ſähr: „Laß Dich verbinden, — 
Geh', melde Dich im Lazareth!“ 
„J wat!“ ſähr ick, „dat ward ſich finden, 
Erſt köp'ck mi den'n, de ſchoaten hett.“ 


Un doamit leep ick nu twas öwer, 
Wo Muſch Franzos in'n Groaben leeg, 
Un langte mi den Bengel röwer, 

De up franzöſch erbärmlich ſchreeg. 


„Pardong, Muſche!“ fo dehr he jüngeln, 
Dat heet to dütſch: „Schloag mi nich dood!“ 
„Joa töw!“ ſähr ick, „infahmte Schlüngel!“ 
Un wiſcht em mit de linke Poot. 


Dunn kreeg ick em denn bi de Ohren, 
Un ſchleppte hinner mi em her; 
Doch har ick to veel Bloot verloren — 
Un Muſch Franzos ſett' ſich to Wehr. 

So balgen wi uns doa nu rümmer. 
Dunn kümmt tum Glück mit nod) bre Mann 
Uns Ploaſterſchmerer Gottlieb Brümmer, 
De uns nu Beid' in't Schlepptau namm. 


Nu dürft ick nich mehr mitmarſcheeren, 
Un ligg hier krumm in't Feldlaz'reth 
Bi St. Georg; — un möt erſt hören, 
Ob mi de Dokter loopen lett. 


Uns Kronprinz is mit ſiene Truppen 
Nu ganz dicht bi Paris all ran. 
Un ick ſall nu rein ſtill hier hucken 
Un kieken ruhig dat mit an. 


Lett mi de Dokter nich marſcheeren, 
Denn riet ick ut, ſo veel ſteiht feſt. 
Wo war' ick hier de Tied verleeren, 
Nu kümmt joa bi Paris dat Beſt. 


Dien Antwort loat man adreſſeren 
Gliek noa Paris — up Boftreftant — 
Wenn ick man erſt den Arm künn röhren; 
Dat is niſcht mit de linke Hand. 


De Strümp un Jack de heww ick kregen, 
Un Unnerhoſen bruk ick nich. 
Dat Schicken loat man unnerwegen, 
De dämlich Poſt de kümmt oft nich. 


Toback heww ick uck noch to rooken, 
Doch krieg ick ſelten moal eens Bier. 
So'n pommerſchen Pantüffel⸗Kooken 
Un dicke Arften gift nich hier. — 


Wenn Du nu diffe Uhl un Oapen 
Nich kriggſt torecht gebokſtabert, 
Loat Di den Kannidoaten roopen, 
Dat is'n Mann, de hett wat lehrt. 


FA OS TE 

Segg Du man nicht to Criſchon Bulten 
Von de Bleſſur an mienen Arm, 

Denn de vertellt dat unſen Schulten 

Un bringt ganz Brietzig in Allarm. 


De moaken denn doavon ſo'n Weſen, 
As leeg ick nu all up den Dood. 
Kann ſinn, wenn dit Geklar Ji leſen, 
Dat denn mien Arm all werrer good. 


Denn war' ick mi Paris bekieken, 
Un war’ doa rümmer moal ſpazer'n. 
Na nu Adjüs, mien lew Marrieken! 
Nu grüß mi uck de beiden Jöhr'n. 


Grüß Paſters un den Kannidoaten; 
Grüß up franzöſch: „Au röh wo ah.“ — 
Du kannſt Di't gliek verdütſchen loaten; 
So'n bitz franzöſch kann ick nu a. 


So! lew Marriek, nu wes tofreden, 
De Loadung har ick glücklich löſcht. — 
Mi is to Mooth, wenn ick heww ſchreben, 
As har'ck tein Wiſpel Arften döſcht. 


Am 23. September 1870. 


Hurrah! Criſchon bet ifern fri. 


Mien lew Marriek! 
Dit is to dull 


Ick ſchrew Di joa dre Sieden vull, 
Du heſt den Breef nich kreegen? — 
Na ſo wat läwt nich! Dit is nett. 
Ick ſchrew Di joa von't Faldloaz'reth, 
Wo ſo ick lang heww legen. 

Dien Angſt de kann ick denken mi, 
Doch doamit is dat nu vörbi, 

Ick bin ganz goot to wegen. 

Acht Doag bin ick all wedder rut, 
Mien Arm is heel un uck de Schnut — 
De uck wat af har kregen. 


Ick bin nu prächtig up'n Damm, 
Un war as preuß'ſche Gardemann 
Mit de Franzoſen reden. 

Ick ſcheet gewiß nich mehr vörbi, 
Denn mien Bleſſur de argert mi; 
Ick heww doa ſchön dran leden. 


Har ick nid) ſo'ne prächt'ge Hut 
Tum Heel'n — denn wär gewiß de Schnut 
Sien Doag nich wedder worden. 
Unf Hauptmann ſähr: „Geſund zurück? 
Recht jo, Chriſtian! id) wünſch' Dir Glück; 
Du kriegſt gewiß den Orden.“ 


Nu denk Di blot moal an, Marriek, 
Den Sunndag drup doa heww id gliek 
Dat iſern Krüz uck kregen. — 

Unſ' Kompanie har baierſch Bier 
Twe Fäſſer kregen, dat wär hier 
Een luſtig Biwak⸗Leben. 


Marriek, dat Krüz an miene Bruſt, 
Dat is mien Stolz un miene Luſt; 
Dat fall unf pris moal armen. 

Yd heww mi loawt, mit Herz un Hand 
ör König un för't Voaterland 
zo leben un to ftarwen. 


Wi wären bi St. Cloud quarteert, 
Dat is in Grund nu bombardeert, 
Doa ſtoahn de koahlen Muern. 

De Feind de is bod) tämlich toag. — 
Ick dacht gewiß nich all mien Doag, 
Dat dit ſo lang künn duern. 


Dat Rackertüg kriggt ſo veel Schacht, 
Faſt alle Doag un alle Nacht, 
Un will ſich doch nich gewen. 
Uni König wull unnood Paris 
Beſcheeten; doch dat is umſüß. 
Wi möten anners reden. 


Unſ' Moltke mücht gern bombardeern 
Un ganz Paris in Schutt verkehr'n, 
Doch Bismarck will't nich lieden; 
He ſeggt: „mein lieber Herr Gen' ral, 
Das iſt ganz ſchön, doch ſeh'n Sie mal — 
Wo will'n wi noahſten blieben?“ 


Doa hett he Recht; Paris dat wär 
9 Winter tt beſte Hauptquarteer, 
Wenn wi 't man blot erſt haren. 
Hier ligg'n wi bet an'n Hals im Dreck 
Un koamen joarnich von den Fleck; 
Paris hölt uns tum Narren. 


De Häupters moaten ſich doavon, 
Denk Di blot an — per Luftballon, — 
Doa ſinn ſe nich to langen. 
Nu denk moal bitſchen noah, Marriek; 
Du wetſt bod) gooden Roath fiinft gliek, — 
Ick mücht ſo'n Ding gern fangen. 


Die Rackers föhren krüz un quer 
Uns immer öwer'n Kopp ümher. 
Wo is dat woll to moaken? 

De Kerls be möten ſchlau doch find, 
Se paſſen ſo ſich af den Wind, 
Dat wi ſe nich kön'n foaten. 


— — 

Na loat fe man, kümmt Tied, kümmt Roath, 


De Dütſchen finn doch as Saldoat 
De allergrötſten Helden. 

Wi war'n ehr dat beſorgen noch; 
Paris dat krieg'n wi endlich doch, 
Denn war'ck mi wedder melden. 


Du wetſt Marriek, ick heww Di lew, 
Doch eher friggl Du keenen Breef, 
Bet ick Di ſo kann ſchrieben: 
„Marrieken, wetſt Du ganz wat Niegs! 
Jitzt ſinn wi glücklich in Paris,“ 
Un doabi ſall dat blieben. 


Wo geiht denn dat to Hus mit Di? 
Du ſchrifſt joa man ſo'n Happen mi, 
Wat moaken unſe Jöhren? 

Un hör Marriek, denk doch joa dran, 


Un goah bi Koopmann Junklaus ran, 
Wenn Ji noah Pyritz führen. 


Denn grüß em ſchön un ſegg em man, 
„Dat ick den Bittern loaben kann“ —. 
Ick loat mi uck bedanken. " 

Dat is een richtig Moagenſchluck, 
Kratzt nich to dull un warmt doch uck; 
Dat is wat för unſ' Kranken 


Un denn froag up de Poſt man noah — 
Un ſchimp man up de Wirthſchaft doa, 
Wat ſinn mi dat för Schoſen. 

Kotz ſchlag! Holl ſtill, ſchimp nich, Marriek; 
Mi föllt jitzt eben in tum Glück, 
De Breef — ſteckt in mien Hoſen. — 


As ick noaht Feldpoſt lopen wull, 
Dunn regente dat groad ſo dull. 
Ick denk, töw noch een Bäten. 


SERE iz matt 

Dunn tredt ick mi drög Hoſen an, 
Un noahſten dacht ick nich mehr dran; 
So heww ick dat vergeten. : 


Na nu, mien allerlewſt Marriek, 
Ick möt nu up Vörpoſten gliek, 
at heww'ck uck bald in'n Moagen. 
Ick wull, ick wär to Hus bi Di, 
Wenn Du ud manchmoal zankſt mit mi, 
Dat lett ſich ehr verdroagen. : 


Doch nu lim woll mien Herzenswiew, 
Un mit de Jung's geſund hübſch bliew; 
Un ſegg Du man to Fritzen: 
Wenn he in't Schaul recht flietig is, 
Denn bring ick mit em von Paris — 
Twee grote Kugelſpritzen. 
Am 24. Oktober 1870. 


Criſchon fängt Luftballons! 
un verleert doabi ſien ſchöne Piep. 


Mien lew Marriek! 
Wat ſchrifſt Du mi, 
Du glöwſt, ick denk nich mehr an Di? 
Wo kannſt Du dat woll glöwen. 
y heww Di dunn doch footſten feggt, 
et wi uns harr'n Paris toleggt, 
Wull ick mit Schrieben töwen. 


Nu duert mi dat uck to lang, 
Mi ward noah Di nu uck all bang; 
Doch wull mien Woort ick hullen. 
Wi heww'n Paris noch jnuner nid, 
Un bombardeeren ſöll'n wi nich; 
Dat ſinn nu ſone Schrullen. 


Mi dicht, uthungern dat geiht ſchlecht, 
Denn ſo'n Franzos, wat ett de recht; 
Joa, wenn dat Pommern wären! — 

Wi har'n dat Fleeſch up jeden Fall 
De erſten vierteihn Doag gliek all, 
Wi würden mehr vertehren. 


Doch ſo'n Franzos, dat Gott erbarm! 
De Kerls de heww'n joa man en Darm; 
Nu fäng'n ſe ſich de Ratten; 

Behelpen ſich mit Woaterſupp 
Un freten dodig Padden up 
Un alle Hun'n un Katten. 


Un doabi leben ſe ganz nett. 
Oft gift dat denn uck Jackenfett — 
Wenn ſe en'n Utfall moaken. 

Un wenn dat noch nich ſchaffen ſull, 
Denn lögen ſe den Hals ſich vull. 
So ſtoahn nu hier de Soaken. 


Wat uns belangt, dat geiht nu ſo, 
Wi kieken ganz gemüthlich to 
Un leggen uns up't Luern. 
Wi heww'n uns hüslich ingericht 
Un denken doch, dat de Geschicht 
Nich ewig mehr ward duern. 


Wi eten all Doag Fleeſch mit Ries, 
Un denn ward to Verännerniß 
Ens Ries mit Fleeſch gegeten. 
Doch manchmoal ſinn wi fien geſinnt, 
Denn mit dat Arften⸗Worſchtſupp find; 
Dat is en niemobjd) Eten. 


Dat Beſte is en goder Schluck; 


So'n P bat denn mitunner ud 


Bi un Fru Marketennern. 


LETS hehe sss 


Blot manchmoal tredt fe em to lang 
Un gütt uns toveel Woater mang; 
Dat is nu nich to ännern. 


Wat mi blot argert, dat is man, 
Dat ick nu nich mehr rooken kann. 
Mien Piep de is in'n Himmel. — 
Unf Hauptmann ſähr: „Criſchon, Allons! 
Mich dünkt, dort fällt ein Luftballon, 
Flink nach mit Deinem Schimmel.“ 


Dat Ding har woll conträren Wind ; 
Un mücht uck woll anſchoaten find, 
Genog he purzelt runner. 
Ick brennt em noch ens up dat Fell, 
Allhand was ick uck all to Stell; E 
Doa har id denn mien Wunner. | 


Dre Kerls be frabbelten fid rut; 
Den emm, den haut id up de Schnut, 
De Anner wull mi foaten; 

Doch kreeg he blot man miene Piep, 
Un wiel ick noah den drüdden griep, 
Möt ick de Piep em loaten. } 


v blift gemüthlich in bat Schipp, 

de Sind geht los, un dat Geripp | 

are noch ens an to flegen. 
ck künn nu niſcht, as kieken to, ; = 

Un was doabi man noch ſehr froh, . 

Dat ick tme Kerls har freegen. 


Sühſt Du, dat heww ick nu doavon, 
Mien ſchöne Piep per Luftballon 
Is rinner in de Wolken. 
Un Tambour ſeggt woll, 't is nich ſchlimm, 
Denn wenn dat erſt bekannt ward ſinn, 
Kreeg ick en Piep von Moltken. 

Wi krieg'n uck noch woll den Cujon, 
Wi heww'n en Luftballon⸗Kanon', 
Dat is Di rein tum Wälzen. 
Dat is en ganz putzluſtig Ding, 
| So lang, as mie Lebrenzens Kind, 
| Schütt bod) — un geiht up Stelzen. — 


Doch nu, Marrieken, nimm förlew, 
Ick denk. Du kriggſt nu bald en Breef, 
| De in Paris ward ſchreben. 
f Denn doh id Di nod) Manches fund, 
Nu grüß be Bálg un blief geſund. 
Adjüs! mien lewes Leben. 
Am 30. November 1870. 


Crifdjon up Onkel Bullerjoahm. 


Na nu Marriek, mien Herzens⸗Fru, 
Wat ſeggſt Du un wat meinſt Du nu, 
Biſt nu mit uns tofreden? 
| Sigt finn wi Heren hier von Paris 
Un warn noah all de Kümmerniß 
Nu moal ens bong hier leben. 


Drin ſinn wi noch nich in de Stadt; 
Doa äten ſe ſich nu erſt ſatt — 
Un moaken fic) manierlich. 
Ehr Toſtand is to jämmerlich, 
De Dütſchen ſöll'n dat ſehen nich; 
Dat is ehr to ſcharnierlich. 


Na uns kümmt dat uck nich drup an. 
Nu wi de Feſtung hewwen man, 
Nu ſinn wi ſchön geborgen. 
Wi ſitten ſicher hier un feſt; 
Wat nu noch fehlt, den letzten Reſt, 
Ward Bismarck woll beſorgen. 


Dre Wochen hewwen wi nu Ruh; 
Dat is famos, ick ſegg Di Fru, 

Dat wi uck ſchlapp all wären. 

Denn dat infahmte Poſtenſtoahn, 

Un ümmerto ſich rümmerſchloahn, 
Dat griept to dull an't Nären. 


Von dat Geknall un Bombardeer'n 
Doa kann ick hüt noch nich recht hör'n. 
Un nu erſt de Franzoſen. — 

Mi dücht, nu glöb'n ſe ganz gewiß, 
Dat mit uns nich to ſpoaßen is. 
Dat Herz ſackt ehr in't Hoſen. 


Ick glöw nu is't mit ehr vörbi; 
Woto is uck de Schlächterrie, 
Kann Frankreich dat noch redden? 
Denn dat ehr dat doch nich gelingt, 
Dat Frankreich Dütſchland nich betwingt, 
Doarup is licht to wedden. 


Dat Blatt dat hett ſich mächtig wendt 
Wat nu de groot Natſchon man nennt, 
Dat war'n de Dütſchen weſen. 

Dat is nu eenmoal ganz gewiß, 
So woahr uni’ König „Kaiſer“ is; 
Du heſt dat doch all leſen? — 


Ick ſegg Di, dat wär een Halloh, 
Wi wär'n hier ganz unbännig froh, 
Wi ſchregen uns faſt heiſer 
Mit Vivatropen un Hurrah! 

Un Dütſchland hoch! Viktoria! 
Hoch! lew de Dütſche Kaiſer! 


Un as nu goar de grang Natſchon 
Uns käm mit de Kap'tulatſchon, 
Wüßt Keener ſich to loaten. 

Vir luter Freud’ und Seligkeit 
Heww'n wi bi de Gelegenheit 
Nich ſcharp — ne „Kubuld“ ſchoaten. 


Ick müßt up Onkel Bullerjoahn 
Mitrup, üm doa de preuß'ſche Foahn 
Mithelpen uptohiſſen. 

Ick ſegg Di, dat wär eene Luſt, 
Wi leegen all uns an de Bruſt 
Mit Drücken un mit Küſſen. 


Doch doa Du gern nu weeten wiſt, 
Wo uns dat ümmer goahn noch is, 
So kann ick Di blot Aden: 
Dat güng bald good, bald güng dat ſchlecht; 
Wat Di doavon nich kloar is recht, 
Möt tum „Vertellen“ blieben. 


Mi ſülwſt is noch ganz good to Moth. 
Wi leben jitzt all tämlich good 
Un hewwen uck to rooken. 
Mi hett dat ümmer noch ſo glückt, 
To Wiehnacht hett mi Sanft herſchickt 
Ne Piep un Päperkoken. 


Acht Doag vör Wiehnacht kreg ick all 
De Unnerhoſen un den Schall 
Von Di, mien lew Marrieken. 
Pannkoken käm von Bultens an, 
Blot ſtief gefroren was he man, 
Ick künn em nich recht bieten. 


Grüß man de Fründſchaft krüz un quer. 
Dat Ji geſund ſinn, freut mi ſehr, 
Gott gäw, Ji blieben't ümmer. 
Ick denk doch recht ſehr veel an Ju, 
Vörut an Di, mien lewe Fru, 
Un an mien lewen Kinner. 

Ick mag faſt goarnich ſchrieben mehr, 
Mi ward doabi dat Herz ſo ſchwer; 
Doch möten wi uns foaten. 

Wenn de Franzos erſt is to Ruh, 
Denn is erſt Tied för Kind un Fru; 
So lang finn wi Saldoaten. 


Na möglich ſinn wi bald ſo wiet, 
Denn is uck werrer anner Tied; 
Unſ' Herrgott mag dat geben. 
Nu läw recht woll, mien Herzenswiew 
Mit ſammt de Kinner, — un denn bliew 
Mien lewes ſötes Leben! 


Am 5. Februar 1871. 


Dunnerſtag kümmt Criſchon to Gus! 


Mien lew Marriek! 
Dit is to dull! 
ritz Schwarten hört de Puckel vull; 
ck heww em ſo vel beeden, 
at he Di bringen füll Beſched, 
Wo mi dat in't Loaz'reth hier geht, 
He füll Di Noahricht geben. 


Von Wobbermin is't doch nich wiet, 
Un is dat jitzt uck Ackertied, 
Dat müßt he doch beſorgen. 
Na loat man ſinn, mien lewes Kind, 
Bald war ick ſülwen bi Ju find, 
Ick reiſ' all öwermorgen. 


Ick bin in Rheims hier, in't Loaz'reth, 
Wo mi de Gicht feſthollen hett, 
Doch nu hett ſich dat geben. 
Ick harr en Rieten in dat Krüz, 

Ick künn nid) liggen up den Stütz, 
Nich ſtarben un nich leben. 


De Annern ſinn mit Mann un Mus, 
All öwer vierteihn Doag to Hus, 
Un ick möt hier nu kranken, 
Un ängſten mi üm Fru un Kind, 
Anſtatt bi Ju to Hus to ſind 
Un Nudel uns to planten. 


Na annern Dunnerſtag bin ick 
(Menf ſüs mi good is noch dat Glück) 
Gewiß to Hus mien Lewen. 

Un wenn ick doaran denken doh, 
Denn ward mi bod) üm't Herz jo froh, 
As harr 't groot Loos ick kregen. 


Denn ſaſt Du ſehn, mien lewe Fru, 
Denn war ick jeden Oabend Ju 


Vertell'n von de Franzoſen. 


Dat Land dat is hier wirklich ſchön, 
Wo lang is hier all Alles grön, 
In'n März gift hier all stolen. 


Un billig Lewen is dat hier, 
„Wien“ koſt't nich mehr as baierſch Bier, 
Den bugen hier de Buern. 
Wenn Frankreich man blot pommerſch wär, 
Treckt ick mit Fru un Kinner her, 
Dat fill fo lang nich duern. 


Doch de Franzoſen ſinn joa twatſch! — 
Un wat ſe reden, dat is quatſch, 
Sammt Sidden un Maneeren. 

Jitzt hau'n ſe ſich enanner dod! 
Mi dücht, Napoljong deiht ehr noth — 
De kann ſe blot regeeren. 


Paß Du man up! ick ſegg Di Fru, 
Dat Volk dat höllt nich eher Ruh 3 

Un is nich eh'r tofreden, 
Bet werrer kümmt ſo'n Lulu ran — 
De ehr de Hoſen treckt good ſtramm, 
Un de ſe good kann treden. 


o 

De Dömlichſten jinn in Paris, 
Wat doa. fum ut de Weeg rut is, 
Steiht as Gardiſt up Poſten. 

An Arbiet denkt keen Minſch doa mehr, 
En Jeder lewt as Militär 
Up Regiments⸗Unkoſten. 


y 
Paris is ſüs fo öbel nich, 
So veel ick von to ſehn heww kriggt, i 
Is Allens ſchön un prächtig. | I 
4 

| 

i 


———Üà: 


Blot dat oll Volk bat döcht nid) doa, 
An dat is nich en goodes Hoar; 
Falſch ſinn ſe niederträchtig. 


De Stroaten ſinn doa glubſchen lang 
Un as en Schlidderboahn ſo blank, 
Doa ſtoahn uck „Kacheloaben“ 
Mit grote noaklich Puppen up | 
As in Berlin, — ud Reuters brup — j 
De ſehn narſch ut doa boaben. 


Ick har boa äwerſt en Quarteer, | 
As wenn id unfe Kronprinz wär, : 
Un ebenfo mien Schimmel. 

Ick woahnte doa inn grötſten Sog 
Von ganz Paris, ſöß Stockwark hoch, 
Dat Hus langt halw in'n Himmel. 


De Krogwirth is en fründlich Mann, 
Wo de gefällig weſen kann, 
Doa is he up den Poſten. 
Doch wat de dömlich Husknecht is, 
De dehr ken'n Happen nich ümſüs, 
De mök mi immer Koſten. 


— Mic ein ping — 

Wat in Paris dat Befte wär, 
Dat was de Wirth von mien Quarteer, 
Künn etwas dütſch doch reden. 
Dat is mi ſo to Herzen goahn, 
Dat en Franzos mi künn verſtoahn, 
As niſcht in minen Leben. 


Ick ſähr: „mong biljá be loſchmang!“ 
Dunn red't he mi up hochdütſch an: 
„Ick bitt ſik nich ſcharnieren. 

Nur luſtik ſpreken deutſ Muſche, 
% deutſe Sprak — kut verſteh; 
ck können deutſ parlieren.“ 


Na! denk ick, denn man immer to, 
Doch mit dat hochdütſch wetſt Du jo, 
Dat hett ſien Fies’matenten. 

Denn dat oll dömlich mir un mich, 
Dat kann ick uck ſo richtig nich, 
Dat is wat för Studenten. 


ndeſſen geiht dat halwegs doch 
Un sa bod) immer beter mod), 
As dat oll Kauderwelſchen. 
Doch wär de Fründſchaft ſehr bald ut. 
Wi müßten joa gliek werrer rut; 
Dat argerte mi helſchen. 


Ick dacht, wi würden in Paris 
Acht Doag doch blieben ganz gewiß. 
Ick wull mi All's bekieken. 

300 woll! Kum wär'n wi ingerückt, 
unn würd'n wi werrer ruter ſchickt. 
Dat kann ick nich begriepen. 


Doch ſall mi dat ganz recht uck ſinn, 
Wenn ick nu man to Hus erſt bin. 
Denn loat ick Alles gellen. 

Denn kann jid) Frankreich ganz un joar 
Upfreeten noch mit Hut un Hoar 
Un up den Kopp fid ſtellen. 


Mit de Kriegskoſten denk ick mi, 
Dat ward woll hinken ſegg ick Di; 
Von wegen de Mill'arden. 
Wenn hier keen anner Wirthſchaft ward, 
Denn kriegen wi doavon en Quark; 
Denn ward dat holprig waren. 


Na nu Marrieken! denk doa dran, 
Tum Dunnerſtag denn kümmt Dien Mann, 
Denn koakſt Du mi geel Röben 
Mit Päkelfleeſch — noah mienen Ju. 

Nu bliew geſund, mien lewe Fru! 
So lang möt wi noch töben. 
N Am 24. April 1871. 

